I 2008 sendte NRK Brennpunkt dokumentaren «En strålende dag». Narrativet for dokumentaren var at ICNIRP som var retningsgivende for de norske grenseverdiene for ikke-ioniserende stråling var påvirket av organisasjonen IEEE, og at de tunge innslagene fra telekomindustrien og det amerikanske forsvaret i IEEE dermed brakte en interessekonflikt inn i vurderingen av grenseverdiene. Statens strålevern reagerte kraftig på vinklingen som de mente var egnet til å spre ubegrunnet engstelse.